**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2020. szeptember 23-i ülésére)

**TÁRGY: 170/2019 SZÁMÚ KÉPVISELŐ-TESTÜLETI HATÁROZAT felülvizsgálata**

A Képviselő-testület a 170/2019. számú határozatával döntött a 2020. évi rendezvények és városi ünnepségekről.

Kiskőrös Város Képviselő-testülete minden évben meghatározza mindazokat ***az állami és nemzeti ünnepeket***, amelyek méltó megemlékezéseire az önkormányzat megkülönböztetett hangsúlyt kíván helyezni. A ***városi nagyrendezvények*** megszokott színvonalú lebonyolítása érdekében kijelöli azok időpontját, a rendezvények előkészítéséért, megszervezéséért és lebonyolításáért felelős intézményeket és személyeket. A rendezvényterv tartalmazza azokat a ***kiemelkedő intézményi, egyházi és egyéb szervezésű eseményeket,*** amelyek városi jelentőséggel bírnak, és önkormányzati közreműködést igényelnek.

A Polgármester a 9/2020. számú határozatával döntött a 2020. évi rendezvények és városi ünnepségekről a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésben foglalt felhatalmazás alapján.

A kialakult veszélyhelyzetre való tekintettel, a koronavírussal összefüggő közegészségügyi kockázatok miatt továbbra is bizonytalan azok megvalósíthatósága. Nem tudjuk, hogy alakul a járvány és az azzal kapcsolatos korlátozások és intézkedések fenntartása.

Javaslom, hogy a Képviselő-testület a 2020. évi városi ünnepségekről és rendezvényekről a határozat-tervezetben foglaltak szerint döntsön.

**Kiskőrös, 2020. szeptember 15.**

**Domonyi László sk.**

**polgármester**

**HATÁROZAT- TERVEZET**

A Képviselő-testület

1. felhatalmazza a polgármestert a rendezvénynaptárban szereplő rendezvények – a mindenkori járványügyi helyzet figyelembevételével történő - megtartásáról vagy elmaradásáról szóló döntés meghozatalára, időpontjainak módosítására.
2. felhatalmazza a polgármestert, hogy a városi jelentőségű főbb rendezvények költségeit és részletes program-tervezetét azok megrendezését megelőzően egyedileg hagyja jóvá.

**Felelős:** polgármester

**Határidő:** azonnal